Peugeot 601

Peugeot 601 er en luksussedan produsert mellom 1934 og 1935 av Automobiles Peugeot. Bilen var utstyrt med en sekssylindret 2148 ccm motor som utviklet 60 hk ved 3500 rpm. Med begrenset kraft og den relativt høye vekten på bilen nådde den en toppfart på bare 110 km/t. I likhet med andre Peugeoter fra denne æraen var 601 også utstyrt med uavhengig hjuloppheng foran. 

Peugeot 601 ble produsert i ulike karosseriutgaver. De første modellene kom med Berlina-karosseri i «Normale»- og «Aerodinamica»-versjon, sedan, «familiale», «coupé» og «roadster». En cabriolet-versjon var også tilgjengelig, en bil som var over 5 meter lang. 

Det fantes også et spesielt Eclipse karosseri med elektrisk nedfellbart metalltak. Eclipse var laget av designeren Georges Paulin, Darl'mat og karosseribyggeren Pourtout.

Salgstallene til Peugeot 601 ble påvirket av motorens relativt dårlige ytelse. Uansett, tatt i betraktning modellens korte livssyklus ble 3999 eksemplarer ikke betraktet som en real fiasko. 

601 ble tatt ut av produksjon i 1935, og etterlot et tomrom i Peugeots sortiment i luksusbilsegmentet som ikke ble fylt før etter 40 år i og med lanseringen av Peugeot 604. 604 var også den neste Peugeot-bilen med en motor med flere enn fire sylindre, mens 601 ble den siste rekkeseksers Peugeot, ettersom 604 var utstyrt med en V6.

Referanser

Eksterne lenker 
 

601
Bilmodeller introdusert i 1934